sagorsarker/bangla-wikipedia huggingface dataset:
রুহুল আমিন (বীর প্রতীক)

রুহুল আমিন (জন্ম: ২৫ সেপ্টেম্বর, ১৯৪৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
রুহুল আমিনের জন্ম ফেনী জেলার সোনাগাজী উপজেলার মঙ্গলকান্দি গ্রামে। তার বাবার নাম আবদুল জব্বার এবং মায়ের নাম ফুলবিয়া। তার স্ত্রীর নাম আনোয়ারা বেগম। এ দম্পতির তিন ছেলে তিন মেয়ে। 
রুহুল আমিন প্রথম ইস্ট বেঙ্গল রেজিমেন্টের হাবিলদার ছিলেন। ১৯৭১ সালে এই রেজিমেন্টের অবস্থান ছিল যশোর সেনানিবাসে। মার্চ মাসের শুরু থেকে তাদের কিছুসংখ্যক সৈনিক শীতকালীন প্রশিক্ষণে ছিলেন। মুক্তিযুদ্ধ শুরু হলে তারা ২৯ মার্চ রাতে সেনানিবাসে ফিরে এসে ৩০ মার্চ বিদ্রোহ করেন তারা। পরে সবাই চৌগাছায় একত্র হন এবং মুক্তিযুদ্ধে যোগ দেন।
১৯৭১ সালের ১৩ ডিসেম্বর সিলেট শহরের উপকণ্ঠে এমসি কলেজের উত্তর দিকে বেশ কয়েকটি টিলায় ওপর এলেন একদল মুক্তিযোদ্ধা। তারা প্রথম ইস্ট বেঙ্গল রেজিমেন্টের সৈনিক ও গণবাহিনীর সদস্য। ইস্ট বেঙ্গলের একজন সৈনিক রুহুল আমিনও ছিলেন এ দলে। ৫০০ গজ দূরেই পাকিস্তানি সেনাদের অবস্থান। সেদিন মুক্তিযোদ্ধাদের পোশাক, স্টিলের হেলমেট, অস্ত্রশস্ত্র দেখতে হুবহু পাকিস্তানিদের মতো ছিল। ফলে, পাকিস্তানিরা চিন্তাই করতে পারেনি এঁরা মুক্তিবাহিনী। মুক্তিযোদ্ধারা পাকিস্তানিদের চোখের সামনেই ট্রেঞ্চ খুঁড়ে পজিশন নিতে থাকেন। এ সময় হঠাৎ মুক্তিবাহিনীর ডেলটা কোম্পানির অবস্থানের সামনের রাস্তায় পাকিস্তানি বাহিনীর একটি আর্টিলারি গান ও দুটি জিপের কনভয় আসে। তখন মুক্তিযোদ্ধারা তাদের আক্রমণ করেন। প্রায় ২৫ জন পাকিস্তানি সেনা তাৎক্ষণিক হতাহত হয় সে সময়। এরপর পাকিস্তানিরাও পাল্টা আক্রমণ চালায় এবং মর্টারের সাহায্যে গোলা বর্ষণ করতে থাকে। শুরু হয় তুমুল যুদ্ধ। দুপুরে পাকিস্তানিরা মরিয়া হয়ে তাদের সর্বশক্তি নিয়ে মুক্তিবাহিনীর ওপর প্রচণ্ড আক্রমণ চালায়। এ সময় মুক্তিবাহিনীর মর্টারের গোলা শেষ হয়ে যায়। তখন রুহুল আমিনসহ আরও কয়েকজন মুক্তিযোদ্ধা সাহসী ভূমিকা পালন করেন। তারা জীবনের মায়া ত্যাগ করে হালকা মেশিনগান, রাইফেল দিয়েই দৃঢ়তার সঙ্গে পাকিস্তানিদের মোকাবিলা করেন। তাদের সাহস, মনোবল, বীরত্ব ও রণকৌশলের কাছে পাকিস্তানি বাহিনী শেষ পর্যন্ত হার মানতে বাধ্য হয়। সেদিন এই যুদ্ধে পাকিস্তানি বাহিনীর প্রায় ৮০ জন নিহত ও অসংখ্য আহত হয়। মুক্তিবাহিনীর ২০ জন শহীদ ও ২১-২২ জন আহত হন। রুহুল আমিনও এই যুদ্ধে আহত হন। রুহুল আমিন সিলেট এমসি কলেজ, আটগ্রাম, ৩০-৩১ জুলাই জামালপুর জেলার বকশীগঞ্জ উপজেলার কামালপুরে যুদ্ধ করেছেন। সিলেট এমসি কলেজের যুদ্ধে সাহসিকতা ও বীরত্ব প্রদর্শনের জন্য রুহুল আমিন বীর প্রতীক খেতাব পান।
ডেমন হিল

ডেমন গ্রাহাম ডেভেরাক্স হিল, OBE (জন্ম ১৭ সেপ্টেম্বর, ১৯৬০) একজন ব্রিটিশ দৌড় চালক। তার বাব গ্রাহাম হিল(Graham Hill), যিনি নিজে এবং তার ছেলেও র্ফমুলা ওয়ান(Formula One) বিশ্ব প্রতিযোগিতা জিতেছেন।
হিল হ্যাম্পশেডে জন্ম গ্রহণ করেন। তিনি দৌড় প্রতিযোগিতা ফর্মুলা ওয়ানের চালক। তিনি বিশ্ব সেরা খেতাব জেতেন ১৯৬২এবং ১৯৬৮ সালে।  তার ১৫ বছর বয়সে তার বাবা গ্রহাম গিল বিমান দুঘর্টনায় মারা যান। তিনি তাই অণ্প বয়সেই লেবার ও মটর বাইকের মেকার হিসেবে কাজ শুরু করেন লেখাপড়ার ইতি টেনে।
(key) (Races in bold indicate pole position) (Races
in "italics" indicate fastest lap)
(key) (Races in bold indicate pole position) (Races in "italics" indicate fastest lap)ইংরেজিতে
মুহাম্মদ রফিকুল ইসলাম

এয়ার ভাইস মার্শাল মুহাম্মদ রফিকুল ইসলাম (জন্ম ২ ফেব্রুয়ারি ১৯৫২) বাংলাদেশ বিমান বাহিনীর প্রধান হিসেবে ৪ জুন, ২০০১ হতে ৮ এপ্রিল, ২০০২ পর্যন্ত দায়িত্ব পালন করেন এবং তিনি চাঁদপুর-২ (মতলব উত্তর-মতলব দক্ষিণ) আসন থেকে ২০০৮ সালে নবম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
তিনি পাকিস্তান বিমান বাহিনীতে ১৯৭১ সালে কমিশনপ্রাপ্ত হন। রফিকুলের পরে বিমান বাহিনী প্রধান হিসেবে স্থলাভিষিক্ত হয়েছিলেন তারই কোর্সমেট ফখরুল আজম। রফিকুল পাকিস্তান বিমান বাহিনীর সারগোদা কলেজে লেখাপড়া করেছিলেন।
উলচাপাড়া মসজিদ

উলচাপাড়া জামে মসজিদ বাংলাদেশের চট্টগ্রাম বিভাগের ব্রাহ্মণবাড়িয়া জেলার সদর উপজেলার অধীনে উলচাপাড়া গ্রামে অবস্থিত প্রত্নতাত্ত্বিক নিদর্শন। মসজিদটিতে প্রাপ্ত শিলালিপি থেকে অনুমান করা যায় সপ্তাদশ শতাব্দীতে অর্থাৎ ১৭২৭-২৮ খ্রিষ্টাব্দে এটি নির্মাণ করা হয়েছে। এটির প্রতিষ্ঠাতা পশ্চিম দেশীয় বনিক শাহ মো: মুরাদ, যাকে মসজিদের পাশেই সমাহিত করা হয়েছে।প্রতিষ্ঠাকালীন সময়ে মসজিদটিতে কোনো বারান্দা ছিল না,পরে ১৯৮০/১৯৮১ খ্রিস্টাব্দে সৈয়দ মহিউদ্দিন আহমেদ(মালু মিয়া সাহেব) এটি নিজ উদ্যোগে নির্মাণ করেন। 
মসজিদটির আয়তন X , এবং এর দেয়াল ফুট পুরু। প্রধান গম্বুজের কেন্দ্র থেকে মসজিদের ভিতরের দেয়ালে নিচ পর্যন্ত কারুকাজ রয়েছে। ফরাসি ভাষার একটি শিলালিপি মসজিদের ভিতরে পাওয়া গিয়েছিল কিন্তু এর অর্থ উদ্ধার করা সম্ভব হয় নি।
কার্টুন নেটওয়ার্ক (পাকিস্তান)

কার্টুন নেটওয়ার্ক হচ্ছে এটির আন্তর্জাতিক বিভাগের অধীনে এটি&টির ওয়ার্নার ব্রস. ডিসকভারি দ্বারা পরিচালিত একটি পাকিস্তানি শিশুতোষ কেবল ও স্যাটেলাইট টেলিভিশন চ্যানেল। পাকিস্তানি এবং বাংলাদেশী দর্শকদের নিবেদিত, এটি সম্প্রচার শুরু করে ২০০৪ সালের ২ এপ্রিলে। এটিতে বেশিরভাগ অ্যানিমেটেড অনুষ্ঠান প্রচারিত হয়। এটি যুক্তরাষ্ট্রভিত্তিক কার্টুন নেটওয়ার্কের পাকিস্তানি সংস্করণ।
নিবেদিত ফিডের উদ্বোধনের পূর্বে পাকিস্তানে এবং বাংলাদেশে কার্টুন নেটওয়ার্কের ভারতীয় ফিড সম্প্রচার হতো। তারপর ভারতীয় ফিডে ক্রমবর্ধমান স্থানীয়করণের কারণে টার্নার সেই দেশগুলোর জন্য একটি নতুন ফিড উদ্বোধন করে ২০০৪ সালের ২ এপ্রিলে।
২০১১ সালের ১ অক্টোবরে অন্যান্য এশিয়া-প্যাসিফিক ফিডের সাথে কার্টুন নেটওয়ার্ক পাকিস্তান এটির লোগো পরিবর্তন করে। সেই দিনে চ্যানেলে "দ্য অ্যামেজিং ওয়ার্ল্ড অফ গামবল" এর প্রথম প্রচার হয়।
কার্টুন নেটওয়ার্ক, সমস্ত বিদেশি চ্যানেলের সাথে, বাংলাদেশে সাময়িকভাবে বন্ধ হয়ে যায় ২০২১ সালের ২ অক্টোবরে ২০০৬ সালে নিষ্ক্রিয় নীতি অনুযায়ী ক্লিন ফিডে সম্প্রচার না করার কারণে। ২০২২ সালের ২১ জানুয়ারিতে কার্টুন নেটওয়ার্ক উর্দু ভাষায় টেলিভিশন অনুষ্ঠান যেমন "বেন ১০" এবং "উই বেয়ার বেয়ারস" প্রদান করা শুরু করে। ভারতীয় ফিডের সাথে ২০২২ সালের ৩০ মার্চ থেকে কার্টুন নেটওয়ার্ক পাকিস্তান "রিড্র ইউওর ওয়ার্ল্ড" ব্র্যান্ডিং এবং গ্রাফিক্স ব্যবহার করা শুরু করে।
এই তালিকায় বর্তমান এবং সাবেক অনুষ্ঠান উভয় অন্তর্ভুক্ত আছে।
২০০৫ সালে পাকিস্তান বৈদ্যুতিক গণমাধ্যম নিয়ন্ত্রণ কর্তৃপক্ষ কিছু টেলিভিশন চ্যানেল বন্ধ করার সংক্রান্ত আদেশ জারি করেছে যা ভারত থেকে ডাব করা হিন্দিতে অনুষ্ঠান সম্প্রচার করে। পরে কার্টুন নেটওয়ার্ক পেমরার আদেশে ইংরেজিতে সম্প্রচারে পরিবর্তন হয়, কিন্তু কিছু মাস পর তথাকথিত হিন্দুস্তানি ফিড চ্যানেলে ফিরে আসে।
২০১০ সালের প্রথম দিকে পেমরা আবারও সেই চ্যানেলগুলোর বিরুদ্ধে আদেশ জারি করে এবং পুরোপুরি কার্টুন নেটওয়ার্ক এবং নিকেলোডিয়নের পাকিস্তানি ফিড বাদ করে দেওয়া হয়। আবারও, সমস্যাটি ছিল তার সময়সূচী লাইনে হিন্দি ডাব করা অনুষ্ঠান এবং পরিবর্তে পিটিভির সাথে অনুমোদিত একটি শিশুতোষ চ্যানেলের জন্য সরকারের দাবি। নিষেধাজ্ঞা বহাল ছিল এবং ২০১১ সালের জুলাই মাসের শেষ পর্যন্ত প্রত্যাহার করা হয়নি।
১ আগস্ট তথ্য ও সম্প্রচার মন্ত্রী ফিরদৌস আশিক আওয়ান একটি ঘোষণা দেন। তিনি বল্লেন "কার্টুন নেটওয়ার্ক এবং নিকেলোডিয়ন পাকিস্তানে উনাদের অনুষ্ঠান প্রচারিত করার অনুমতি দেওয়া হয়েছে।" কিন্তু বন্ধ হওয়ার সময়, তিনি আবারও একটি বেসরকারি টিভি চ্যানেলে তার আগ্রহ প্রকাশ করেন এবং বলেন, "পাকিস্তান বৈদ্যুতিক গণমাধ্যম নিয়ন্ত্রণ কর্তৃপক্ষ যদি কেউ শিশুতোষ জন্য চ্যানেল চালু করতে চায় তাহলে বেসরকারি টিভি চ্যানেলের ব্যবস্থা করবে।"
র‍্যান্ডি অরটন

র‍্যান্ডাল কিথ অরটন (; জন্ম: ১ এপ্রিল ১৯৮০) একজন মার্কিন পেশাদার কুস্তিগির এবং অভিনেতা। তিনি বর্তমানে ডাব্লিউডাব্লিউই-এর সাথে চুক্তিবদ্ধ আছে। সেখানে তিনি তার রিং নাম র‍্যান্ডি অরটন হিসেবে কুস্তি লড়েন। অরটন ১৪-বারের বিশ্ব চ্যাম্পিয়ন।
ফতেপুর মাধ্যমিক বিদ্যালয়

ফতেপুর মাধ্যমিক বিদ্যালয় বাংলাদেশের সাতক্ষীরা জেলার কালিগঞ্জ উপজেলার একটি শিক্ষাপ্রতিষ্ঠান।
এই বিদ্যালয়টি খুলনা বিভাগের সাতক্ষীরা জেলার কালিগঞ্জ উপজেলার দক্ষিণ শ্রীপুর ইউনিয়নের ফতেপুর গ্রামের মধ্যবর্তী স্থানে অবস্থিত।
সাতক্ষীরা জেলাধীন কালিগঞ্জ উপজেলার ৪ নং দক্ষীণ শ্রীপুর ইউনিয়নের ফতেপুর গ্রামের মধ্যবর্তি স্থানে পাকা সড়কের পাশে মনোরম পরিবেশে বিদ্যালয়টি অবস্থিত। প্রতিষ্ঠাতা প্রধান শিক্ষক মোঃ এরশাদ আলী এর উদ্যোগে এলাকা বাসীর সার্বিক সহযোগিতায় ১৯৭০ সালে বিদ্যালয়টি প্রতিষ্ঠিত হয়। বিদ্যালয়টি ০১/০১/১৯৭০ সাল হতে জুনিয়র এবং ০১/০১/১৯৭১ সাল হতে মাধ্যমিক হিসাবে স্বীকৃতি লাভ করে। প্রতিষ্ঠাকালে বিদ্যালয়ে শিক্ষক সংখ্যা ৮ জন, কমর্চারী ১ জন,এবং ছাত্র ছাত্রীর সংখ্যা ১৫০ জন ছিল।০১/০১/১৯৭৫ সাল হতে বিজ্ঞান বিভাগ এবং ০১/০১/১৯৮১ সাল হতে বাণিজ্য বিভাগ চালু হয়। বিদ্যালয়টি প্রতিষ্ঠার ক্ষেত্রে জেহের আলি মাষ্টার সাহেবের সহযোগীতা ছিল অনস্বীকার্য।
মাইকেল জনসন

মাইকেল ডুয়ান জনসন (জন্ম: ১৩ সেপ্টেম্বর, ১৯৬৭) সাবেক মার্কিন স্প্রিন্টার। অলিম্পিকে তিনি চারটি স্বর্ণপদক লাভ করেন। এছাড়াও বিশ্ব চ্যাম্পিয়নশীপে আটটি স্বর্ণপদক পেয়েছেন মাইকেল জনসন। ২০০ মিটার ও ৪০০ মিটার দৌড়ে পূর্বতন বিশ্ব ও অলিম্পিক রেকর্ডের অধিকারী ছিলেন। পাশাপাশি ইনডোরে ৪০০ মিটার বিশ্বরেকর্ডের অধিকারী তিনি। এছাড়াও, ৩০০ মিটারে বিশ্বের সেরা সময় নিয়েছেন তিনি। সচরাচর জনসনকে ট্র্যাক ও ফিল্ডের ইতিহাসে অন্যতম সেরা ও সর্বাধিক ধারাবাহিকতা রক্ষাকারী স্প্রিন্টাররূপে আখ্যায়িত করা হয়ে থাকে।
টেক্সাসের ডালাসে জন্মগ্রহণকারী জনসনের শৈশবকাল সেখানেই অতিবাহিত হয়। পরিবারের পাঁচ সন্তানের মধ্যে তার সর্বকনিষ্ঠ। বাবা একাধারে ট্রাক ড্রাইভার ও বিদ্যালয়ের শিক্ষক ছিলেন। ১০ বছর বয়সে প্রতিযোগিতাধর্মী দৌড়ে অংশ নিতে থাকেন। স্কাইলাইন উচ্চ বিদ্যালয়ে অধ্যয়ন শেষে বেলর বিশ্ববিদ্যালয়ে পড়াশোনা করেন। বেলরে অবস্থানকালে ক্লাইড হার্ট তাকে প্রশিক্ষণ দেন। এসময়ে তিনি বে শকয়েকবার ইনডোর ও আউটডোর স্প্রিন্ট ও রিলেতে এনসিএএ শিরোপা জয় করেন। কলেজের শুরুর দিকে উল্লেখযোগ্য অর্জনের মধ্যে রয়েছে ২০০ মিটারে স্কুল রেকর্ড ভঙ্গ করা। জীবনের প্রথম দৌড়েই তিনি সময় নিয়েছিলেন ২০.৪১ সেকেন্ড। এরপর ৪×৪০০মিটারে রিলেতে সময় নেন ৪৩.৫ সেকেন্ড।
একমাত্র পুরুষ ক্রীড়াবিদ হিসেবে একই অলিম্পিক আসরে ২০০ ও ৪০০ মিটারে স্বর্ণপদক জয় করেছেন। এ অর্জনটি আটলান্টায় অনুষ্ঠিত ১৯৯৬ সালের গ্রীষ্মকালীন অলিম্পিকে করেছিলেন। এছাড়াও একমাত্র ব্যক্তি হিসেবে পূর্বতন শিরোপা নিয়ে ৪০০ মিটারে পুনরায় অলিম্পিক শিরোপা জয় করেন। অলিম্পিকে সফলতার পাশাপাশি বিশ্ব চ্যাম্পিয়নশীপেও আটটি স্বর্ণপদক পেয়েছেন। ফলশ্রুতিতে উসাইন বোল্টের পর ও কার্ল লুইসের সাথে যৌথভাবে দ্বিতীয় সর্বোচ্চ স্বর্ণপদক জয়ের গৌরব অর্জন করেন।
২০১২ সাল পর্যন্ত জনসন ২০০ মিটারে শীর্ষ ১০০ সময়ের মধ্যে ১৩টি এবং ৪০০ মিটারে শীর্ষ ১০০ সময়ের মধ্যে ২৭টি স্থানে ছিলেন। তন্মধ্যে ৪০০ মিটারে শীর্ষ ২৫ সময়ের ১৪টিতেই তার দখলিস্বত্ব রয়েছে। ৪০০ মিটারে ৪৪ সেকেন্ডের বাঁধা অতিক্রম করেছেন বাইশবার যা অন্য যে-কোনো অ্যাথলেটের চেয়ে দ্বিগুণেরও বেশি।
বসরা

বসরা, বা, আল-বসরা () ইরাকের একটি শহর। এই শহরটি কুয়েত এবং ইরানের মধ্যবর্তী শাতিল আরবে অবস্থিত। ২০১২ সালের গণনা অনুযায়ী এখানকার লোকসংখ্যা ১৫ লক্ষ। যদিও এখানকার পানির গভীরতা তেমন নেই, তবুও বসরা ইরাকের প্রধান সমুদ্র বন্দর; এটি উম কসর বন্দরের মাধ্যমে পরিচালিত হয়।
শহরটি সেইসব বন্দরগুলির মধ্যে একটি যেখানে কাল্পনিক চরিত্র সিন্দবাদ নাবিক যাত্রা করেছিল। এটি প্রাথমিক ইসলামী ইতিহাসে গুরুত্বপূর্ণ ভূমিকা পালন করেছিল এবং ৬৩৬ সালে এটি নির্মিত হয়েছিল। বসরা ধারাবাহিকভাবে ইরাকের অন্যতম উষ্ণতম শহর, গ্রীষ্মের তাপমাত্রা নিয়মিতভাবে ৫০° সে (১২২° ফা) ছাড়িয়ে যায়। ২০১৭ সালের এপ্রিলে ইরাকি সংসদ বসরাকে ইরাকের অর্থনৈতিক রাজধানী হিসাবে স্বীকৃতি দিয়েছে।
বসরা শাতিল আরব নৌপথে অবস্থিত, যার নিচ দিয়ে পারস্য উপসাগর।শাতিল আরব এবং বসরা নৌপথ যথাক্রমে বসরার পূর্ব এবং পশ্চিম সীমানা নির্ধারণ করে। শহরটি খাল এবং স্রোতের একটি জটিল নেটওয়ার্ক দ্বারা অনুপ্রবেশ করা হয় যা সেচ এবং অন্যান্য কৃষি ব্যবহারের জন্য অত্যাবশ্যক। এই খালগুলি একবার শহরজুড়ে পণ্য ও লোক পরিবহনে ব্যবহৃত হত, তবে গত দুই দশকে দূষণ এবং পানির স্তর নেমে যাওয়ায় খালগুলিতে নদী চলাচলকে অসম্ভব করে তুলেছে। পারস্য উপসাগর থেকে বসরা মোটামুটি ১১০ কিমি (৬৮ মা)।
বসরার জনসংখ্যার বিস্তৃত অংশ হল আদনানী বা কাহতানী গোত্রের জাতিগত আরব। বসরায় অবস্থিত উপজাতিগুলির মধ্যে আল-ইমারাহ, বনি মনসুর, দুলাইম, শম্মার, জুবুর, বনি তামিম, বনি মালিক, জুবাইদ, আল-শ্বাওলত, সুওয়াইদ, আল বো মোহাম্মদ, আল-বদর, আল-উবাদি, রুবা আহ সাইয়িদ উপজাতি (মুহাম্মদের বংশধর) এবং অন্যান্য আরব উপজাতিরা।
আরবদের পাশাপাশি আফ্রো-ইরাকি সম্প্রদায়ের একটি সম্প্রদায়ও রয়েছে, এটি জঞ্জ নামে পরিচিত। জঞ্জ একটি মুসলিম জাতিগত ইরাকি বসবাসকারী দল এবং বর্তমান কেনিয়া উপকূল থেকে নেওয়া আফ্রিকান মানুষদের একটি মিশ্রণ। যারা ৯০০শ শতাব্দীতে ক্রীতদাস হিসাবে ইরাকে এসেছিল। ইরাকের তাদের সংখ্যা এখন প্রায় ২০০,০০০ জন।
বসরা একটি প্রধান শিয়া শহর, পুরাতন আখবাড়ী শিয়াবাদ ক্রমশ উসুলী শিয়াবাদ দ্বারা অভিভূত হয়েছে। বিভিন্ন চাকরি বা কল্যাণমূলক সুযোগের জন্য অন্যান্য অঞ্চলের ইরাকি শিয়ারা বসরায় চলে আসায় সুন্নি জনগোষ্ঠী সংখ্যা হ্রাস পাচ্ছে। কুয়েতের দিকের উপগ্রহ শহর আয জুবায়ের একটি সুন্নি শহর ছিল, তবে বসরার ক্রমবর্ধমান জনগোষ্ঠী জুবায়েরের মধ্যে ছড়িয়ে পড়েছে এবং এটিকে সামান্য শিয়া সংখ্যাগরিষ্ঠের সাথে বসরার সম্প্রসারণে পরিণত করেছে।
শহরটি শাত আল আরব নৌপথ ধরে, পারস্য উপসাগর থেকে ৫৫ কিলোমিটার (৩৪ মা) এবং ইরাকের রাজধানী এবং বৃহত্তম শহর বাগদাদ থেকে ৫৪৫ কিলোমিটার (৩৩৯ মা) দুরে অবস্থিত। এর অর্থনীতি মূলত তেল শিল্পের উপর নির্ভরশীল। ইরাক বিশ্বের চতুর্থ বৃহত্তম তেলের মজুদ রয়েছে। যা অনুমানিক ১১৫ বিলিয়ন ব্যারেল। ইরাকের বৃহত্তম তেল ক্ষেত্রগুলির কয়েকটি এ প্রদেশে অবস্থিত এবং ইরাকের বেশিরভাগ তেল রফতানি আল বাসরাহ তেল টার্মিনাল থেকে ছেড়ে যায়। শহরটিতে দক্ষিণ তেল কোম্পানির সদর দফতর অবস্থিত।
পৃথিমপাশা ইউনিয়ন

পৃথিমপাশা ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার অন্তর্গত একটি ইউনিয়ন।
মৌলভীবাজার জেলার কুলাউড়া উপজেলার সীমান্তবর্তী ইউনিয়ন পৃথিমপাশা। পশ্চিমে টিলাগাঁও ও হাজীপুর ইউনিয়ন পূূূর্বে কর্মধা ইউনিয়ন, উত্তরে রাউৎগাঁও ইউনিয়ন দক্ষিণে ভারতের আসাম।
পৃথিমপাশা নবাব পরিবারের পৃথিমপাশা গ্রামের নামানুসারে ইউনিয়নটির নামকরণ করা হয়। ১৪৯৯ সালে, বৃহত্তর খোরাসানের একজন পশতুন সম্ভ্রান্ত ব্যক্তি প্রিন্স সখি সালামত নামে পরিচিত কুলাউড়ার পৃথিমপাশায় বসতি স্থাপন করেন। একজন ধনী সম্ভ্রান্ত ব্যক্তি হওয়া; দিল্লির লোদি সুলতানদের দ্বারা তিনি মৌজা পৃথিম্পাসায় একটি জায়গির প্রদান করেন যেখান থেকে তিনি পৃথিমপাশা পরিবার প্রতিষ্ঠা করেন। তার পুত্র, ইসমাইল খান লোধি, মুঘলদের দ্বারা একটি জায়গির প্রদান করে এবং অন্যান্য মর্যাদাপূর্ণ উপাধি ছাড়াও নবাবের মর্যাদা প্রদান করে।
১৭৫৬ সালে, লংলার নবাব মৌলভী মুহাম্মদ রবি খান দানিশমান্দ বিখ্যাত রাবির বাজার (রবির হাট) প্রতিষ্ঠা করেন। ছোট সাহেব বাড়ীর (পৃথিমপাশা গ্রাম) বেগম তালিব-উন-নিসা খাতুন রবির বাজার জামে মসজিদ প্রতিষ্ঠা করেন।
১৮৫৭ সালের ব্রিটিশ বিরোধী সিপাহী বিদ্রোহে, ৩০০ জন সিপাহী যারা ব্রিটিশদের বিরুদ্ধে বিদ্রোহ করেছিল, তারা চট্টগ্রামের কোষাগার লুট করে এবং পৃথিমপাশার নবাব গৌস আলী খানের কাছে আশ্রয় নেয়। কোষাগার বেশ কয়েকদিন বিদ্রোহীদের নিয়ন্ত্রণে ছিল। কানিহাটির আলী হায়দার ইবনে আলী গওহরের দাদা আব্দুল গফুর বিদ্রোহের সময় উপস্থিত ছিলেন।
১৯৫০ সালে, ইরানের শাহ, মোহাম্মদ রেজা পাহলভি, পৃথিমপাশা পরিদর্শন করেন এবং প্রাসাদে চার দিন অবস্থান করেন এবং খাজা নাজিমুদ্দিন এবং আইয়ুব খানের সাথে এস্টেট বনে বন্যপ্রাণী শিকারে যান।
পৃথিমপাশা ইউনিয়ন পরিষদের সকল প্রতিষ্ঠানের তালিকা 
১.মনু মডেল কলেজ
২. আলী আমজদ উচ্চ বিদ্যালয় ও কলেজ
৩. রবিরবাজার ফাজিল (ডিগ্রী) মাদ্রাসা
৪.হায়দরগন্জ উচ্চ বিদ্যালয়
৫.গণকিয়া আলিম মাদ্রাসা 
৬.সুলতান পুর বালিকা উচ্চ বিদ্যালয়
৭.রাজনগর উচ্চ বিদ্যালয়
৮.পুরসাই জুনিয়র বিদ্যালয় 
৯.দৌলতপুর সরকারি প্রাথমিক বিদ্যালয়
১০.সদপাশা সরকারি প্রাথমিক বিদ্যালয়
১১.সুলতান পুর আক্তার উদ্দীন মেহেরুন্নেছা সরকারি প্রাথমিক বিদ্যালয়
১২.রাজনগর সরকারি প্রাথমিক বিদ্যালয়
১৩.নন্দির গ্রাম সরকারি প্রাথমিক বিদ্যালয়
১৪.আলী নগর সরকারি প্রাথমিক বিদ্যালয়
১৫.কানাইটিকর সরকারি প্রাথমিক বিদ্যালয়
১৬. আহমদ সোহান সোনালী উচ্চ বিদ্যালয় 
১৭. গণকিয়া হাফিজিয়া মাদ্রাসা
১৮. গণকিয়া সরকারি প্রাথমিক বিদ্যালয়
৩৮টি গ্রাম নিয়ে ১২ নং পৃথিমপাশা ইউনিয়ন গঠিত।
মে আই কাম ইন ম্যাডাম?

মে আই কাম ইন, ম্যাডাম? () হলো হিন্দি ভাষার ভারতীয় গল্প এবং পরিস্থিতিগত কৌতুক নাটক, যেটি ৭ই মার্চ ২০১৬ হতে লাইফ ওকেতে সম্প্রচারিত হয়। এটি প্রতি সপ্তাহের সোমবার হতে শুক্রবার রাত ৯ঃ৩০ মিনিটে প্রচারিত হয়।
স্ত্রী এবং বসের সাথে মন বিমুখ করা পরিস্থিতিতে কীভাবে একটি লোক তার জীবন অতিবাহিত করে সেই কাহিনী নিয়েই মে আই কাম ইন, ম্যাডাম? নাটকটি প্রচারিত হচ্ছে।
তিনি সাজান আগারওয়ালের চরিত্রে অভিনয় করেন। তিনি তার শাশুড়ি এবং শালা ভুপেশ দ্বারা মানসিকভাবে নির্যাতিত হন। তিনি তার বস সাঞ্জানার প্রেমে পরে যান।
তিনি সাঞ্জানা হিতেশির চরিত্রে অভিনয় করেন, তার এই চরিত্রটি অকপট এবং রহস্যময়। তিনি ইউজ মি বিজ্ঞাপন কোম্পানির পরিচালন অধিকর্তা। তিনি সাজানের স্ত্রী কাশমিরার বন্ধু।
তিনি সাজানের স্ত্রী কাশমিরা আগারওয়াল এবং কাশমিরার দাদীর চরিত্রে অভিনয় করেন। তিনি সদা সর্বদা সাজানের ওপর নজর রাখেন। যখন কাশমিরা দু: খিত কিংবা রাগান্বিত অবস্থায় থাকেন, তখন তার দাদীর আত্মা তার ভেতর উপস্থিত হয় এবং আশেপাশে যে ব্যক্তিকে পায় তাকে পেটায়।
ভোজ রাজার বিহার

ভোজ রাজার বিহার চট্টগ্রাম বিভাগের কুমিল্লা জেলার আনন্দ বিহারের পাশে অবস্থিত। আনন্দ বিহারের কিছু দক্ষিণে অবস্থিত এই বিহারটি স্থানীয়ভাবে ভোজ রাজার বাড়ী নামে পরিচিত।
আনন্দ বিহার থেকে এই বিহারটি ৫০০ মিটার দক্ষিণে এবং রুপবান বিহার থেকে ২০০ মিটার দক্ষিণে অবস্থিত।
এটি ৪৫২X৪৫২ ফুট আয়তনের একটি বর্গার্কিতি বিহার।আনন্দ ও শালবন বিহারের মত এই বিহারটি আকারে বেশ বড় এবং এর ভিতরে মন্দির আবিষ্কৃত হয়েছে।বিহারের অভ্যন্তরে প্রায় দশটি ভিক্ষু কক্ষ পাওয়া গিয়েছে বলে জানা যায়।
বিহারের অভ্যন্তরে মন্দিরের ধ্বংসাবশেষের মধ্যে প্রায় ১০০টির বেশি পোড়া মাটির ফলক পাওয়া গিয়েছে।এছাড়া বিহারের ভিতর থেকে মিশ্র ধাতুর ভাস্কর্যের খন্ডাংশ, দু’টি বুদ্ধ ভাস্কর্য, হরিকেল রৌপ্য মুদ্রা ইত্যাদি জিনিস উদ্ধার করা সম্ভব হয়েছে।
মনু অত্রী

মানু আত্রি (জন্ম ৩১শে ডিসেম্বর, ১৯৯২) একজন ভারতীয় ব্যাডমিন্টন খেলোয়াড় যিনি সম্প্রতি ডাবলস এবং মিক্সড ডাবলস বিভাগে প্রতিদবন্ধীতা করছেন। পুরুষ ডাবলস বিভাগে মানুর বর্তমান পার্টনার জিষ্ণু স্যানাল এবং এর পূর্বত্তন ডাবলস পার্টনার বি এস রেড্ডি। মিক্সড ডাবলস এ মানুর বর্তমান পার্টনার এন সিকি রেড্ডি এবং পূর্বতন পার্টনার ছিলেন কে মনীষা। মানু আত্রি ২০১৪ এশিয়ান গেমসে প্রতিদবন্ধীতা করেছেন।
রাণী ময়নামতি প্রাসাদ ও মন্দির

রাণী ময়নামতি প্রাসাদ ও মন্দির বাংলাদেশের চট্টগ্রাম বিভাগের কুমিল্লা জেলার বুড়িচং উপজেলার ময়নামতি ইউনিয়নের সাহেবের বাজার এলাকায় অবস্থিত। স্থানীয়ভাবে এটি রানী ‘ময়নামতি প্রাসাদ’ নামে পরিচিত। জানা যায় ১৯৮৮ সালের নাগাদ এর খনন কাজ শুরু হয়।
এই প্রাসাদটি লালমাই-ময়নামতি পাহাড়ের উত্তর প্রান্তে একটি বিচ্ছিন্ন পাহারের চূড়ায় অবস্থিত। সমতল থেকে এর উচ্চতা প্রায় ১৫.২৪ মিটার।
লোকমুখে জানা যায় প্রথমে একটি ক্রুশাকার মন্দির ছিল। পরবর্তী সময়ে সংস্কার করে এটিকে ছোট আকারের মন্দির বানানো হয়। খননের করার সময় এখানে বেশ কিছু পোড়ামাটির ফলক এবং অলংকৃত ইট আবিষ্কৃত হয়েছে। খননের পরে বিশ্লেষকরা ধারণা করে এই প্রাসাদটি ৮ম থেকে ১২শ শতকের প্রাচীন কীর্তি। কুমিল্লা-সিলেট মহাসড়কের পূর্ব পাশে রাণী ময়নামতির প্রাসাদ অপরূপ সৌন্দর্যের এক লীলাভূমি।
হাসনাবাদ রেলওয়ে স্টেশন

হাসনাবাদ জংশন রেলওয়ে স্টেশন হলো কলকাতা শহরতলি রেল এর একটি টার্মিনাল এবং জংশন ক্যাটাগরীর রেলস্টেশন শিয়ালদহ-হাসনাবাদ জংশন শাখায় অবস্থিত।এই স্টেশনটিতে ৩ টি প্লাটফর্ম রয়েছে এবং একটি ফুট ওভারব্রিজ আছে।একটি গুডসেড গোডাউন সহ গুডসেড প্লাটফর্ম আছে।একটি ইলেকট্রনিক প্যানেল ইন্টারলকিং সিগন্যাল কেবিন বিল্ডিং রয়েছে।
স্টেশনে ২৪×৭ WIFI ইন্টারনেট সুবিধা রয়েছে।সমগ্র স্টেশন আধুনিক ও অটোমেটিক সিসিটিভি দিয়ে সুরক্ষিত।স্টেশনটি শিয়ালদহ থেকে ৭৫ কিলোমিটার ও বারাসত জংশন থেকে ৫২ কিলোমিটার দূরত্বে অবস্থিত।এটি হাসনাবাদ টাউন ও হাসনাবাদ এর পার্শ্ববর্তী এলাকাগুলোতে রেল পরিষেবা প্রদান করে থাকে।
স্টেশনটি সমুদ্র সমতল থেকে ৭ মিটার উঁচুতে অবস্থিত। এই স্টেশনটি ২২.৩৪ উত্তর ও ৮৮.৫৪ পূর্বে অবস্থিত।
স্টেশনটি ১৯৬২ সালে চালু হয়।১৯৫৮ সালের দিকে স্টেশন ও রেল পথটির নির্মাণ শুরু হয়।এর আগে বারাসত জংশন--হাসনাবাদ জংশন রেলওয়ে নামে একটি ন্যারোগেজ (২ ফুট ৬ ইঞ্চি) রেলব্যবস্থা ছিল বারাসত থেকে হাসনাবাদ টাউনপর্যন্ত।
পেট্রাপোল রেলওয়ে স্টেশন

পেট্রাপোল রেলওয়ে স্টেশন হল পেট্রাপোল স্থলবন্দর এর কাছে অবস্থিত একটি রেলওয়ে স্টেশন।এটি পুরাতন দমদম-খুলনা লাইনের উপর অবস্থিত একটি স্টেশন।স্টেশনটি বনগাঁ শহর ও বনগাঁ রেলওয়ে স্টেশন থেকে ৪ কিলোমিটার দূরে ভারত-বাংলাদেশ সীমান্তে অবস্থিত।
দমদম খুলনা রেল লাইন এর একটি স্টেশন হিসাবে স্টেশনটি চালু হয়।এর পর স্টেশনটি শেষ যাত্রী পরিষেবা প্রদান করে ১৯৭৬ সালে।পরবর্তীতে স্টেশনটি বন্ধ হয়ে যায়।২০০১ সালে স্টেশনটি পুনরায় চালু হয়। বর্তমানে স্টেশনটির মাধ্যমে ভারত ও বাংলাদেশ এর মাঝে পণ্য পরিবহন হয়।যাত্রী পরিষেবা বর্তমানে বন্ধ রয়েছে।
চাঁদগাজী ভূঁইয়া মসজিদ

চাঁদগাজী ভূঁইয়ার মসজিদ এটি চট্টগ্রাম বিভাগের ফেনী জেলায় অবস্থিত মুঘল স্থাপত্য কলায় নির্মিত একটি মসজিদ যেটি অত্র অঞ্চলের মুঘল সাম্রাজ্য স্বীকৃত খাজনা আদায়কারী চাঁদগাজী ভূঁইয়া ১৬৩৫-১৭০০ মধ্যবর্তিকালে নির্মাণ করেন।
ফেনীর পূর্বাঙ্কলের একজন স্বনামধন্য জমিদার চাঁদগাজী ভূঁঞা। মোগল আমলে তার এ অঙ্কলে আগমন ঘটে। প্রথমে তিনি ফেনী জেলার সোনাগাজী থানার দক্ষিণ পশ্চিমে ১৬৩৫ সালে আগমন করেন। পরবর্তী সময় নদীর ভাংগনের কারণে তার প্রচুর ধন সম্পদ এবং লোক লস্কর সহ কর্তমান মাটিয়াগোদা গ্রামে বসতি স্থাপন করেন এবং মোগল সনদ প্রাপ্ত জমিদার রুপে নিজকে প্রতিষ্ঠিত করেন।
তার জমিদারী অঙ্কল ছিল ত্রিপুরা রাজ্যের পাদদেশে এবং বর্তমান ফেনী জেলার পূর্বাঙ্কল। মোগল সাম্রাজ্যের পতনের পর তৎকালীন ত্রিপুরা মহারাজ্য লক্ষণাদিত্য মানিক্য বাহাদুর কর্তৃক তার জমিদারীর পতন ঘটে।
তিনি একজন ধর্মভীরু জনহিতৈষী ব্যক্তি ছিলেন। তার প্রতিষ্ঠিত চাঁদগাজী ভূঁইয়া মসজিদ, চাঁদগাজী ভূঁইয়া নামীয় বহু দীঘি এবং চাঁদগাজী বাজার ও চাঁদগাজী কাছারী বাড়ী স্থাপন করেন‌।
ফেনী জেলার ছাগলনাইয়া উপজেলার মহামায়া ইউনিয়ন এর মাটিয়াগোদা গ্রামের ভূঁইয়া বাড়িতে চাঁদগাজী ভূঁইয়া জামে মসজিদ অবস্থিত।
 
এক সারিতে তিনটি গম্বুজ অবস্থিত যার মধ্যে মাঝখানের গম্বুজটির আকার তুলনায় বড়। মসজিদের সৌন্দর্য বৃদ্ধিতে গম্বুজের 
উপরে পাতা এবং কলসের নয়নাভিরাম নকশা করা হয়েছে। এছাড়া একই ধরনের স্থাপত্যশৈলীর ১২ টি মিনার রয়েছে এবং দরজার উপরে টেরাকোটার নকশা রয়েছে। মসজিদের সামনের অংশে শ্বেত পাথরের নামফলকে এর বর্ণনা রয়েছে।
কমলাপুর মসজিদ

কমলাপুর মসজিদ বরিশাল বিভাগের গৌরনদী উপজেলার কমলাপুর গ্রামে অবস্থিত একটি মসজিদ। স্থানীয় ইতিহাস অনুসারে, এটি ১৬শ শতাব্দীতে মাসুম খান নির্মাণ করেছিলেন। ১৯৭৫ সাল থেকে মসজিদটি প্রত্নতত্ত্ব বিভাগের অধীনে একটি সুরক্ষিত প্রত্নতাত্ত্বিক স্থান হিসেবে রয়েছে।
ইট দিয়ে বানানো মসজিদটি একটি নিচু জায়গায় অবস্থিত এবং দেখতে আয়তকার। এর আয়তন হলো ১৭.২২ মি × ৮.০৮ মি। মসজিদের পূর্ব দিকে তিনটি এবং উত্তর ও দক্ষিণ দেয়ালে একটি করে মোট পাঁচটি প্রবেশ পথ রয়েছে।পূর্ব পাশের প্রবেশ পথটি অন্যগুলোর চেয়ে কিছুটা বড় হওয়ায় এটি বেশি প্রাধান্য পেয়ে থাকে। মসজিদের কিবলার দিকে তিনটি অর্ধ-অষ্টভুজ মিহরাব আছে। এর মধ্যে মাঝখানের মিহরাবটি বাইরের দিকে অভিক্ষিপ্ত এবং দুপ্রান্তে দুটি ছোট অষ্টভুজ বুরুজ রয়েছে।ইটের তৈরি এই মসজিদকে খিলানের সাহায্যে তিন ভাগে ভাগ করা হয়েছে। প্রত্যেক ভাগে একটি করে কন্দাকৃতির আকারের গম্বুজ রয়েছে।সুলতানি বৈশিষ্ট্যের পোড়ামাটির কাজ দিয়ে মসজিদটি সাজানো হয়েছে।প্রবেশপথের আয়তাকার অংশে প্যাঁচানো ফুলেল নকশা, গোলাপ নকশা, জালি নকশা প্রভৃতি মোটিফ সংবলিত পোড়ামাটির ফলক দিয়ে সাজানো হয়েছে। প্রধান প্রবেশপথে যে শিলালিপিটি ছিল তা বর্তমানে হারিয়ে গেছে। স্থানীয় ব্যক্তিদের তথ্য অনুসারে এটি মাসুম খানের কীর্তি বলে মনে করা হয়। এর নির্মাণরীতি দেখে মসজিদটিকে সতেরো শতকের শেষ ভাগের কোনো ইমারত বলে ধারণা করা হয়।
রুশ সশস্ত্র বাহিনী

রুশ সশস্ত্র বাহিনী () রাশিয়ার সামরিক বাহিনী, যা সোভিয়েত ইউনিয়ন ভেঙ্গে যাবার পর ১৯৯২ সালে গঠিত হয়।
সোভিয়েত ইউনিয়ন ভেঙে যাওয়ার পর তৎকালীন রাশিয়া ফেডারেশনের প্রেসিডেন্ট বরিস ইয়েলৎসিন ১৯৯২ সালে ৭ মে সোভিয়েত আর্ম ফোর্সের সদস্য ও সরঞ্জাম নিয়ে প্রতিষ্ঠা করেন রাশিয়ান সামরিক বাহিনী। আঞ্চলিক দ্বন্দ্ব, উভয় বিশ্বযুদ্ধ এবং শীতল যুদ্ধের সঙ্গে জড়িত ছিল এই সামরিক বাহিনী। সোভিয়েত ইউনিয়ন পতনের আগে এটি ছিল বিশ্বের অত্যন্ত শক্তিশালী সামরিক বাহিনী। যা সেই সময় সৈন্য এবং পারমাণবিক অস্ত্র সংখ্যার দিক থেকে মার্কিন যুক্তরাষ্ট্রের চেয়ে এগিয়ে ছিল।
রাশিয়ার সামরিক বাজেট ৬৫.৬ বিলিয়ন মার্কিন ডলার(২০১৫)।যা মোট জিডিপির ৫.৪%।
সেনাবাহিনী, বিমানবাহিনী, নৌবাহিনী, স্ট্র্যাজিক রকেট ফোর্স, বিশেষ বাহিনী এবং এয়ারবোম ট্রুপস নিয়ে রাশিয়া ফেডারেশনের সামরিক বাহিনী গঠিত। নিয়মিত সেনা সদস্য ১০,০০,০০০, রিজার্ভ আর্মি ২০,০০,০০০ এবং আধা-সামরিক বাহিনীতে রয়েছে ৪,৪৯,০০০ জন সদস্য। রাশিয়ার রয়েছে ২২,৭১০টি সাঁজোয়াা ট্যাংক, একটি বিমানবাহী রণতরী, ১৫টি উভচর যুদ্ধজাহাজ, পাঁচটি ক্রুজার, ১৪টি ডেস্ট্রয়ার যুদ্ধজাহাজ, পাঁচটি ফ্রিগেট, ৭০টি করভিট যুদ্ধজাহাজ, ৩৩টি নিউক্লিয়ার সাবমেরিন, ১৭টি সাবমেরিন, ১,২৬৪টি যুদ্ধবিমান, ১৯৫টি বোমারু বিমান, ১,২৬৭টি জঙ্গিবিমান, ১,৬৫৫টি সাঁজোয়া হেলিকপ্টার এবং ১২ হাজার পরমাণু অস্ত্র। রাশিয়া বিশ্বের অনেক দেশে অস্ত্র রপ্তানি করে থাকে। দুনিয়ার সবচেয়ে বেশি ব্যবহৃত এবং জনপ্রিয় অটোমেটিক রাইফেল একে-৪৭-এর নির্মাতা ও ডিজাইনার রাশিয়ার লেফটেন্যান্ট জেনারেল মিখাইল কালাশনিকভ। এ পর্যন্ত প্রায় ১০ কোটিরও অধিক এই অস্ত্র বিক্রি হয়েছে এবং বিশ্বের প্রায় ৫০টিরও বেশি দেশের সামরিক বাহিনীতে এটি ব্যবহৃত হচ্ছে।
গালুয়া পাকা মসজিদ

গালুয়া পাকা মসজিদ বরিশাল বিভাগের ঝালকাঠি জেলার রাজাপুর উপজেলায় অবস্থিত।এই মসজিদটি ভান্ডারিয়া-রাজাপুর মহাসড়কের গালুয়া বাজার এলাকা থেকে এক কিলোমিটার পূর্বে দুর্গাপুর গ্রামে অবস্থিত।
লোকমুখে জানা যায় মাহমুদ খান আকন(মামুজি) নামক এক ধর্মপ্রান ব্যক্তি এই মসজিদ নির্মাণ করেন।ধারণা করা হয় বাংলা ১১২২ সালে এটি বানানো হয়েছিল।মসজিদের কাছে একটি শিলালিপি পাওয়া যায় এবং তা থেকে এর নির্মাণকাল সম্পর্কে ধারণা করা হয়।লোকমুখে একটি কথা প্রচলিত রয়েছে তা হলো যখন এই মসজিদের সংস্কারকাজে হাত দেওয়ার জন্য ঝোপ-ঝাড় পরিষ্কার করা হচ্ছিলো তখন বড় বড় বিষধর সাপ এর থেকে বেড়িয়ে এসেছিল পরে স্থানীয় হুজুরের কথামত একটি অংশ খুলে দেওয়া হলে সাপগুলো ওই স্থান ত্যাগ করে।
এই মসজিদটি গালুয়া বাজার থেকে এক কিলোমিটার পূর্ব দিকে বড়বাড়ি সংলগ্ন অবস্থিত। মসজিদটি প্রায় তিনশত বছর আগের নির্মিত। মাহমুদজান আকন্দ নামে একজন স্থানীয় প্রভাবশালী ধর্মপ্রাণ মুসলমান বাংলা ১১২২ সালে এটি নির্মাণ করেন। একটি পরিত্যক্ত শিলাখন্ডে এর তৈরি সাল পাওয়া যায়।এর বাজু বেশ প্রশস্ত। এ মসজিদটি টালি ইটের তৈরি। বর্তমানে মসজিদটি সংস্করণ করা হয়েছে বলে এর ইটগুলো বর্তমানে দেখা যায় না।
স্বাধীনতার প্রাক্কালে মসজিদটি ভেঙ্গে পড়ার  উপক্রম হলে স্থানীয় একজন সমাজ হিতৈষী এফ.এম.এ. কুদ্দুস খান এর প্রচেস্টায় এ মসজিদটি সংস্কার করা হয়। মসজিদটির সামনে বারান্দার অংশ বর্ধিত করা হয়েছে। ১৯৯৯ সালে বাংলাদেশ সরকার এ মসজিদটি প্রত্নতত্ত বিভাগের আওতায়  নিয়ে আসে।  সে কারণে সরকার থেকে অর্থ বরাদ্দ হয়ে মসজিদটির সংস্কার  কাজ করা হয়।
ফতোয়া-ই-রেজভিয়া

ফতোয়া-এ রেজভিয়া فتاوئے رضویہ বা আল ফাতাউয়া আল রিদউয়ীয়া الفتاوٰی الرِضْوِيَّة বেরলভি মতাবলম্বী মুসলিমদের অন্যতম প্রধান ফতোয়া গ্রন্থ। এটি সুন্নি মুসলিম আলেম আহমদ রেজা খান বেরলভী ১৯ শতাব্দীতে সম্পাদন করেন।
এই ফতোয়া গ্রন্থটির ব্যাপারে প্রথম অরুন শৌরি তার গ্রন্থে উল্লেখ করেন যে, এটি একটি ফতোয়া বা ইসলামি নিয়মকানুন সমৃদ্ধ গ্রন্থ। ১২ খণ্ডের এই ফতোয়া গ্রন্থটি লেখকের জীবদ্দশায় তার ভাই সর্ব প্রথম হাসানি প্রেস থেকে প্রকাশ করেন, এছাড়া ও বিভিন্ন ফতোয়ার মাত্র দুই খন্ড তার জীবদ্দশায় প্রকাশিত হয়।
বিভিন্ন সুন্নি প্রকাশনী থেকে এই গ্রন্থটি ৩০ খণ্ডে প্রকাশিত হয়। এই গ্রন্থে ধর্ম থেকে শুরু করে ব্যবসা, যুদ্ধ থেকে শুরু করে বিবাহ, দৈনন্দিন জীবনের সমস্ত সমস্যার সমাধান রয়েছে। "রেযা একাডেমি" ১৯৮৫ খ্রিস্টাব্দে প্রথম গ্রন্থটির বিভিন্ন খন্ড প্রকাশ করেছিল।
এতে হানাফী ফিকহের কার্যক্ষেত্রে পণ্ডিত ও সাধারণ জনগণের দ্বারা জিজ্ঞাসিত বিভিন্ন বিষয় ও বিশ্বাসের বিস্তৃত বৈচিত্র্যের উপর ভিত্তি করে আইনী হুকুম (ফতোয়া) সম্পর্কিত বই এবং জার্নাল রয়েছে।
ফতোয়া-ই-রেজভিয়ার অন্তর্ভুক্ত কিছু বই ও জার্নাল:
এই অংশটি হানাফি ফিকহের অধীনে পরিষ্কার-পরিচ্ছন্নতা ও আচার-অনুষ্ঠানের উপর দৃষ্টি নিবদ্ধ করে এবং এতে প্রায় ২৩৯টি ফতোয়া রয়েছে। এটিতে প্রায় ২৯টি জার্নাল রয়েছে সেসব হল:
এই অংশটি হানাফী ফিকহের অধীনে নামাযের উপর দৃষ্টি নিবদ্ধ করে এবং প্রায় ২৩টি জার্নালে প্রায় ১২০৩টি ফতোয়া রয়েছে:
সরকার মঠ

সরকার মঠ (মাহিলারা মঠ নামেও পরিচিত) বরিশাল বিভাগের গৌরনদী উপজেলাধীন মাহিলারা গ্রামে অবস্থিত।
ইতিহাস থেকে জানা যায় যে মঠটি নবাব অলীবর্দি খানের (১৭৪০-১৭৫৬) শাসনামলে বানানো হয়েছিল। সরকার রূপ রাম দাশ গুপ্ত নামে স্থানীয় এক ব্যক্তি এই মঠটি নির্মাণ করেছিলেন বলে জানা যায়। এটি মাহিলারা মঠ নামেও অনেকের কাছে পরিচিত। এই মঠটির সাথে ইটালির পিসা টাওয়ারের মিল রয়েছে বলে অনেকে অভিমত করেন।
এখানে দুর্গা পূজা, নগর কীর্তন,অক্ষয় তৃতীয়ায় যজ্ঞ,রথযাত্রা সহনানা অনুষ্ঠান হয়।
প্রথমে এটি জঙ্গল আবৃত ছিল।পরবর্তীতে 
শ্রী হরলাল গোসাম্বী এ স্থানের মাহাত্ম্য বুঝতে পারেন। তিনি ছিলেন নিগমান্দ সরস্বতীর শিষ্য।তিনি এখানে প্রথম সাধনা শুরু করেন।
লোক মুখে শোনা যায়,এ স্থানের মাহাত্ম্য হল: 
এখানে মঠ প্রতিষ্ঠার মার সমাধি স্থল।প্রতিষ্ঠাতা এই মঠ স্থাপন করে দম্ভের সহিত বলে, " মা, তোমার সব ঋণ শোধ করে দিলাম"। বলার সাথে সাথে মঠ বেকে যায়। এতে সকলে ভয় পায়।। কিন্তু শ্রী শ্রী হরলাল গোসাম্বী এর মূল ব্যাখা দেন।তার মতে, "মা এর ঋণ শোধ সম্ভব না। তাই, ভগবান তাকে এভাবে বুঝিয়েছেন"।
বর্তমানে এটি বাংলাদেশের মধ্যে সুন্দর মন্দির গুলোর মধ্যে অন্যতম। কিন্তু সংরক্ষণের অভাবে এর গুরুত্ব কমছে।তাই, সরকারের সহোযোগিতা প্রয়োজন। ।
২০১৬ বাংলাদেশ মহিলা ক্রিকেট দলের আয়ারল্যান্ড সফর

বাংলাদেশ মহিলা ক্রিকেট দল পূর্ব-নির্ধারিত সময়সূচী মোতাবেক সেপ্টেম্বর, ২০১৬-এর প্রথম সপ্তাহে আয়ারল্যান্ড সফর করে। এ সফরে দলটি আয়ারল্যান্ড মহিলা ক্রিকেট দলের বিপক্ষে দুইটি একদিনের আন্তর্জাতিক এবং দুইটি টুয়েন্টি২০ আন্তর্জাতিকে প্রতিদ্বন্দ্বিতা করে।
২ সেপ্টেম্বর, ২০১৬ তারিখে বাংলাদেশ দল উত্তর আয়ারল্যান্ডের উদ্দেশ্যে যাত্রা করে। সবগুলো খেলাই লন্ডনবেরির ব্রিডি ক্রিকেট ক্লাব মাঠে অনুষ্ঠিত হয়। ৫ ও ৬ সেপ্টেম্বর টুয়েন্টি২০ আন্তর্জাতিক খেলা ইতোমধ্যেই সম্পন্ন হয়েছে। অতঃপর ৮ ও ১০ সেপ্টেম্বর ওডিআই অনুষ্ঠিত হয়। আঘাতপ্রাপ্ত সালমা খাতুনকে ছাড়াই বাংলাদেশ দলের সদস্যদের তালিকা প্রকাশ করা হয়। টুয়েন্টি২০ আন্তর্জাতিকে ১-০ ব্যবধানে পরাজিত হলেও বৃষ্টির কারণে পরিত্যক্ত ১ম ওডিআইয়ের জন্য পরবর্তীকালে যুক্ত হওয়া অতিরিক্ত একদিনের আন্তর্জাতিকে জয়লাভের মাধ্যমে বাংলাদেশ ১-০ ব্যবধানে সিরিজ জয় করে।
জগজ্জীবন ঘোষাল

জগজ্জীবন ঘোষাল উত্তরবঙ্গের মনসামঙ্গল কাব্যের একজন কবি। তাঁর রচনার একটা বড়ো অংশ তন্ত্রবিভূতির রচনার উপর প্রতিষ্ঠিত হলেও ভাষারীতি, প্রকাশভঙ্গিমা, ঘটনা ও চরিত্রচিত্রণে তাঁর বিশেষ পারদর্শিতার পরিচয় পাওয়া যায়। ১৯৬০ সালে কলকাতা বিশ্ববিদ্যালয় থেকে ড: আশুতোষ দাস ও শ্রী সুরেশচন্দ্র ভট্টাচার্যের সম্পাদনায় জগজ্জীবন ঘোষালের মনসামঙ্গল প্রকাশিত হওয়ার পর সাধারণ মানুষ এ'কাব্যের সঙ্গে পরিচিত হন। জলপাইগুড়ি স্কুলের পণ্ডিত মহাশয় শ্রী সুরেশচন্দ্র ভট্টাচার্য জগজ্জীবন ঘোষালের একখানি খণ্ডিত পুঁথি সংগ্রহ করেন এবং কোলকাতা বিশ্ববিদ্যালয়ের রামতনু লাহিড়ী অধ্যাপক শশিভূষণ দাশগুপ্ত মহাশয়কে তা প্রকাশের অনুরোধ করেন। কিছুদিন পর অধ্যাপক দাশগুপ্ত জানতে পারেন ড: আশুতোষ দাসও জগজ্জীবন ঘোষালের একটি পূর্ণাঙ্গ পুঁথি সংগ্রহ করেছেন। তখন তাঁর পরামর্শ মতো পুঁথিটি ড: আশুতোষ দাস ও সুরেশচন্দ্র ভট্টাচার্যের যুগ্মসম্পাদনায় ডঃ দাসের পুঁথির পাঠ অবলম্বনে জগজ্জীবন ঘোষালের মনসামঙ্গল প্রকাশিত হয়।
সম্প্রতি কবি জগজ্জীবন এর রচনায় সত্যযুগের গল্পগাথায় রচিত বিষহরীর পুঁথির পরিচয় পাওয়া যায়। বাংলাদেশের উত্তরবঙ্গে, অতীত পূন্দ্রবর্ধন নগরী কেন্দ্রীয় লোকসাহিত্য সমৃদ্ধ পুথিখানা গচ্ছিত আছে, মোঃ আকবর আলী মন্ডল এর সংগ্রহে। প্রজন্মের কাছে রেখে যাওয়া এই তথ্যচিত্র অবর্ননীয় সুরের দ্যোতনা বহন করছে।
আল-ফাতাওয়া আল-হিন্দীয়া

আল-ফাতাওয়া আল-হিন্দিয়া () বা আল-ফাতাওয়া আল-আলমকিরীয়া () ও ফার্সীতে ফাতাওয়ায়ে আলমগীরী হিসেবেও পরিচিত একটি ইসলামী আইন সংকলন, যা ৫৪ বছর ধরে অধিকাংশ ভারতীয় উপমহাদেশের রাষ্ট্রশিল্প, সাধারণ নৈতিকতা, সামরিক কৌশল, অর্থনৈতিক নীতি, ন্যায় বিচার এবং শাস্তির উপর আইন সংকলন ছিল। মুঘল সম্রাট আওরঙ্গজেবের ওরফে বাদশাহ আলমগীরের নির্দেশে এই সংকলন প্রণীত হয়। "ভারতে তৈরি মুসলিম আইনের সর্বশ্রেষ্ঠ নিদর্শন" হিসাবে ঘোষণা করা হয়, সংকলনটি ব্যাপকভাবে ইসলামিক আইনশাস্ত্রের (ফিকহ) ক্ষেত্রে সবচেয়ে সুসংগঠিত কাজগুলির মধ্যে একটি হিসাবে বিবেচিত হয়েছে। সুন্নি হানাফি মাজহাবের ভিত্তিতে শরিয়া আইন এতে সংকলিত হয়েছে। অনেক আলেম এই গ্রন্থ প্রণয়নে অবদান রেখেছেন। এতে কুরআন, ‘সহীহ আল-বুখারী’, ‘সহীহ মুসলিম’, ‘সুনান আবু দাউদ’ ও ‘জামি' আত-তিরমিযী’ থেকে সব লেখা হয়েছিল। এ ফতোয়ার কিতাবটি সংকলনে ১৩০ টি এর বেশি গ্রন্থের সহযোগিতা নেয়া হয়েছে।
ফতোয়ায়ে হিন্দিয়া প্রণয়নের উদ্দেশ্যে আওরঙ্গজেব ফিকহের ৫০০ আলেমকে নিয়োগ দেন। তাদের মধ্যে ৩০০ জন দক্ষিণ এশিয়া, ১০০ জন ইরাক এবং ১০০ জন হেজাজ থেকে আগত। দিল্লি ও লাহোরে সংকলন কর্মে শেখ নিজাম বুরহানপুরি দলের নেতৃত্ব দিয়েছন। তাদের কয়েক বছরব্যপী পরিশ্রমের মাধ্যমে ফতোয়ায়ে হিন্দীয়া প্রণীত হয়। এই গ্রন্থে বিভিন্ন সম্ভাব্য পরিস্থিতির সাপেক্ষে ব্যক্তিগত, পারিবারিক, দাস, যুদ্ধ, সম্পদ, আন্তঃধর্মীয় সম্পর্ক, বিনিময়, কর, অর্থনীতি ও অন্যান্য আইন এবং আইনি নির্দেশনা লিপিবদ্ধ করা হয়েছে। কিতাবটি বিশ্বের বহু ভাষায় অনুবাদ করা হয়েছে।
১৮৫০ ঈসাব্দে মিঃ বেলি ইংরেজি ভাষায় A Digest of Moohammedan Haneefea and Islamia law in India নামে ফতোয়ায়ে আলমগীরীর একটি সংক্ষিপ্ত সংস্করণ প্রকাশ করেছিলেন । ব্রিটিশ ভারতীয় আদালতে দীর্ঘদিন যাবৎ ফতোয়ায়ে আলমগীরীর অনুসরণে শারঈ মামলা মুকাদ্দামার সমাধান দেওয়া হতো । এই গ্রন্থের হস্তলিখিত কপি বহির্ভারতের বিভিন্ন লাইব্রেরীতে সংরক্ষিত আছে । ১১০৯ হিঃ সালে এরূপ একটি প্রাচীন কপি বাহীরা (পাঞ্জাব) এর একটি ব্যক্তিগত পাঠাগারে আছে ।
এই কিতাব খানি ফতোয়ায়ে আলমগিরি বলে প্রসিদ্ধ। দক্ষিণ এশিয়া, ইরাক ও হেজাযের ৫০০ আলেম লেখকের এ ফতোয়ার কিতাবটিতে ১০০ হানাফি আলেম কিতাবটির সম্পাদনায় অংশগ্রহণ করেন। সম্পাদক-মন্ডলীর সভাপতি ছিলেন শায়খ নিজামুদ্দিন(মৃত:১১০৩ হি:)। ফতোয়ায়ে-হিন্দিয়া লেখা হয় ১১০৩ হিজরীতে অর্থাৎ ইমাম আবু হানিফার মৃত্যুর (১১০৩-১৫০)= ৯৫৩ বছর পর। কিতাবখানির পাশে হাশিয়াতে আরো দুটি কিতাব আছে। একটির নাম ফতোয়ায়ে কাযীখান। লেখকের নাম হাসান বিন-মনসুর। ৫৯২ হিজরীতে মারা যান। জন্ম তারিখ পাওয়া যায়নি।
এটি প্রণয়নের পর ফতোয়ায়ে হিন্দিয়া হানাফি মাযহাবের একটি রেফারেন্স গ্রন্থ হিসেবে গণ্য ও ব্যবহৃত হতে থাকে।
এমা ফেরার

এমা ক্যাথলিন ফেরার (জন্ম: ১৯৯৪) একজন ব্রিটিশ-সুইস মডেল এবং একজন আর্ট ফ্লোরেন্স একাডেমীর ছাত্রী। যিনি আগস্ট ২০১৪ তে সালে হারপার এর ম্যাগাজিন এর প্রচ্ছদে প্রথম হাজির হন।
ফেরার শন হেপবার্ন ফেরার এবং লেইলা ফ্যানিনগানের কন্যা। তিনি বিখ্যাত অভিনেত্রী
অড্রে হেপবার্নের নাতনি। তার দুই ছোট ভাই-বোন রয়েছে এবং তিনি জর্জিয়া সান্তিয়াগো তে জন্মগ্রহণ করেন।আগস্ট ২০১৪তে হারপার এর বাজার খ্যাতি পায় যখন মাইকেল এভারডন তার ফটোগ্রাফ করছিলো।
২৩ অক্টোবর ২০১৪তে ফেরারকে InTouch পত্রিকা থেকে "শ্যুটিং মডেল ইন্টারন্যাশনাল " বিভাগে পুরস্কার দেওয়া হয়। 
নভেম্বর ২০১৪ তে ফেরারকে স্বাক্ষর করেছেন স্ট্রোম মডেল ম্যানেজমেন্ট।
ইউন্নান

ইউন্নান পূর্ব এশিয়ার রাষ্ট্র গণচীনের দক্ষিণ-পশ্চিমভাগে অবস্থিত একটি প্রদেশ। এই প্রদেশটির ভৌগোলিক আয়তন ৩,৯৪,০০০ বর্গকিলোমিটার (বাংলাদেশের আয়তনের আড়াই গুণের কিছু বেশি)। এই রাজ্যের রাজধানী ও বৃহত্তম শহর হল খুনমিং। ইউন্নান প্রদেশের জনসংখ্যা ৪ কোটি ৬৭ লক্ষ। এই প্রদেশের সাথে দক্ষিণ দিকে দক্ষিণ-পূর্ব এশিয়ার তিনটি রাষ্ট্র মিয়ানমার, লাওস ও ভিয়েতনামের সীমান্ত রয়েছে। এই প্রদেশের পশ্চিম সীমানাতে ভারতের অরুণাচল প্রদেশ অবস্থিত।
প্রদেশটির ভৌগোলিক আয়তন ৩,৯৪,০০০ বর্গকিলোমিটার (বাংলাদেশের আয়তনের আড়াই গুণের কিছু বেশি)। এই রাজ্যের রাজধানী ও বৃহত্তম শহর হল খুনমিং। ইউন্নান প্রদেশের জনসংখ্যা ৪ কোটি ৬৭ লক্ষ। এই প্রদেশের সাথে দক্ষিণ দিকে দক্ষিণ-পূর্ব এশিয়ার তিনটি রাষ্ট্র মিয়ানমার, লাওস ও ভিয়েতনামের সীমান্ত রয়েছে। এই প্রদেশের পশ্চিম সীমানাতে ভারতের অরুণাচল প্রদেশ অবস্থিত।[৩]
চীনের এই প্রদেশটি দেশের দক্ষিণ পশ্চিমে পাহাড়ি এলাকা নিয়ে গঠিত। ফলে প্রদেশটিতে পরিবহন ব্যবস্থা গড়ে তোলা কঠিন বিষয়। তবে চীনের অর্থনৈতিক উন্নয়নের সাথে সাথে ইউন্নান প্রদেশের পরিবহন ব্যবস্থার উন্নতি ঘটেছে।বর্তমানে প্রদেশটির রাজধানী কুনমিং পরিবহনের কেন্দ্রবিন্দু। এই শহরটি প্রদেশের বিভিন্ন শহর ও দেশের গুরুত্বপূর্ণ শহর বেইজিং,সাংহাই,গুয়ানঝাউ এর সঙ্গে সড়কপথ, রেলপথ ও বিমানপথে যুক্ত রয়েছে। বর্তমানে কুনমিং থেকে সাংহাই পর্যন্ত হাই স্পিড রেল চালু হয়েছে। ইউন্নানের রাজধানী কুনমিং এ অবস্থিত কুনমিন বিমান বন্দরটি চীনের বিভিন্ন শহরে ও আন্তর্জাতিক বিমান পরিষেবা প্রদান করে।
রূপবান মুড়া

রূপবান মুড়া বাংলাদেশের কুমিল্লা জেলার কোটবাড়িতে অবস্থিত একটি প্রত্নত্ত্বাতিক স্থান।
এটি চট্টগ্রাম বিভাগের কুমিল্লা জেলার "বার্ড" নামক স্থানে অবস্থিত। নব্বই দশকের দিকে এটি খনন করা হয়।
এটি খনন করার পরে পরিমাপের একটি বিহার এবং পরিমাপের মন্দিরের ধ্বংসাবশেষ এখানে পাওয়া যায়। এছাড়া মুড়োটির পূর্ব পাশের প্রকৌষ্ঠ থেকে বেলে পাথরের কারুকাজ করা বৃহদাকার ১টি বৌদ্ধ মূর্তি পাওয়া যায়। ধারণা করা হয় মূর্তিটি ৭ম থেকে ১২শ শতাব্দীর।
শ্রীরামপুর রেলওয়ে স্টেশন

শ্রীরামপুর রেলওয়ে স্টেশন বা শ্রীরামপুর সিটি রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায় অবস্থিত। স্টেশনটি শ্রীরামপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১৯ কি.মি. দূরে স্টেশনটি অবস্থিত।
লরা ডেলানি

লরা ডেলানি (; জন্ম: ২৩ ডিসেম্বর ১৯৯২) বিশিষ্ট আইরিশ মহিলা আন্তর্জাতিক ক্রিকেটার। আয়ারল্যান্ড ক্রিকেট দলের অন্যতম সদস্য তিনি। বর্তমানে আয়ারল্যান্ড দলের অধিনায়কের দায়িত্ব পালন করছেন তিনি। ডানহাতে ব্যাটিংয়ের পাশাপাশি বামহাতে মিডিয়াম পেস বোলিং করে থাকেন।
জুলাই, ২০১০সালে কিবওয়ার্থ ক্রিকেট ক্লাব নিউ গ্রাউন্ডে নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। ভারতে অনুষ্ঠিত ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতার পর ইসোবেল জয়েসের পরিবর্তে তাকে আয়ারল্যান্ডের অধিনায়ক হিসেবে মনোনীত করা হয়।
ভবানীগঞ্জ ইউনিয়ন, লক্ষ্মীপুর সদর

ভবানীগঞ্জ বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন। এই ইউনিয়নে ১৯৮২ সালে শহীদ মরহুম শহীদ প্রেসিডেন্ট জিয়াউর রহমান, চরভূতা মেঘনা বাজার এসে খাল খনন করে তার নাম জিয়ার খাল হিসেবে এখনো মানুষ ছিনে
ভবানীগঞ্জ ইউনিয়নের আয়তন ১৬৫২ একর (৬.৬৯ বর্গ কিলোমিটার)।
২০১১ সালের পরিসংখ্যান অনুযায়ী ভবানীগঞ্জ ইউনিয়নের জনসংখ্যা প্রায় ৫৫ হাজার।
লক্ষ্মীপুর সদর উপজেলার দক্ষিণাংশে ভবানীগঞ্জ ইউনিয়নের অবস্থান। এ ইউনিয়নের পূর্বে তেওয়ারীগঞ্জ ইউনিয়ন, উত্তরে লাহারকান্দি ইউনিয়ন, পশ্চিমে টুমচর ইউনিয়ন ও চর রমণীমোহন ইউনিয়ন এবং দক্ষিণে কমলনগর উপজেলার চর লরেন্স ইউনিয়ন ও তোরাবগঞ্জ ইউনিয়ন অবস্থিত।
ভবানীগঞ্জ ইউনিয়ন পরিষদ এক সময় মেঘনা নদীর গর্ভে বিলীন ছিল। জেগে উঠা চরাঞ্চলে বিভিন্ন বসত ভিটা তৈরী হয়। তারপর রাণী ভবানী নামে একজন মহিলা এই ইউনিয়নের নামকরণ করে থাকেন। নামকরণ করার পর কিছু কিছু করে বসত বাড়ী এবং বিভিন্ন স্থান থেকে লোক জন এসে ঘর বাড়ী করে থাকে। এখানকার অস্থায়ী লোকজনরা চর মনসা নামে চিনত, ১৮৯০ সালে মনসা ভবানীগঞ্জ নামে স্থাপিত হয়। ২০০১ সালে ভবানীগঞ্জ লক্ষ্মীপুর সদর উপজেলার অন্তর্গত ১৭নং ইউনিয়ন পরিষদ হিসেবে পরিচিতি লাভ করে।
ভবানীগঞ্জ ইউনিয়ন লক্ষ্মীপুর সদর উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ। এটি ৯টি মৌজা নিয়ে গঠিত।
লক্ষ্মীপুর পৌর শহরের দক্ষিণ তেহমুনি থেকে বাস, সিএনজি, লেগুনা বা অন্যান্য যানবাহনে ৮ কি.মি. দক্ষিণে চৌরাস্তা থেকে পশ্চিমে ১ কি.মি. পরেই ঐতিয্যবাহী ভবানীগঞ্জ বাজার।
ওয়াপদা খাল,
বাংলাদেশ পানি উন্নয়ন বোর্ড।
চৌরাস্তা বাজার
পিয়ারাপুর বাজার
সায়াজী শিন্দে

সায়াজী শিন্দে (; জন্ম: ১ ফেব্রুয়ারি ১৯৫২) হলেন একজন ভারতীয় চলচ্চিত্র অভিনেতা, যিনি অনেক তেলুগু, মারাঠি, বলিউড, তামিল, কর্ণাঠক, এবং মালয়ালম চলচ্চিত্রে অভিনয় করেন। সায়াজী ১৯৭৮ সালে মারাঠি ছবিতে তার অভিনয় কর্মজীবন শুরু করেন। পরে মারাঠি ছবি “হিজাড়া (Eunuch)”টি ভালোরুপে গ্রহিত হয় এবং তখন থেকেই অদম্য ও বলিষ্ঠ প্রকাশভঙ্গি অভিনয়ে তিনি জনপ্রিয়তা পেতে শুরু করেন। পরে তিনি মারাঠি চলচ্চিত্রে এবং অন্যান্য ভাষায়ও অভিনয় শুরু করেন।
He produced couple of Marathi movies. Sayaji helped Nagesh Bhonsle produce the Marathi film Goshta Choti Dongraevadhi. He also produced Makarand Anaspure directed film, "Dambis"(2011).
শ্রীহরি (অভিনেতা)

রঘুমুদ্রী শ্রীহরি (১৫ই আগস্ট, ১৯৬৪ সাল – ৯ই অক্টোবর ২০১৩ সাল) একজন ভারতীয় চলচ্চিত্র অভিনেতা যিনি প্রধানত তেলুগু চলচ্চিত্রে কাজ করতেন।
শ্রীহরি অন্দ্রপদেশে ভিজয়াভাদা’র কাছাকাছি জায়গা কৃষ্ণ জেলায় জন্মগ্রহণ করেন। তার মাতা-পিতা ছিলেন গুদিভাদা’র বাসিন্দা। তারা হায়দ্রাবাদে স্থানান্তরিত হন এবং ছোটকাল থেকেই বালানগরে বেড়ে উঠতে থাকেন। তিনি স্ট্যান্ট ম্যান হিসেবে তার কর্মজীবন শুরু করেন এবং তিনি জিমনেস্টিকসে্‌ এথলেটও ছিলেন। তাকে অনেক কাজ যেমন সাব ইনস্পেক্টর পদ, রেলওয়ে কর্মকর্তা পদের জন্যও প্রস্তাব দেয়া হয়েছিলো। কিন্তু অভিনয় কর্মজীবনে চালানো বাসনা থাকায় তিনি ঐ চাকরিগুলো নাকচ করে দেন।
এটি হয় তখন যখন তিনি "আর... রাজকুমার" ছবির শুটিং চলছিলো, যেখানে তার অসুস্থতার জন্য তাকে লীলাবতী হাসপাতালে নিয়ে যাওয়া হয়। ২০১৩ সালের ৯ই অক্টোবর যকৃত (লিভার) নিষ্ফলতার কারণে ৪৯ বছর বয়সে তিনি মুম্বাইয়ের লীলাবতী হাসপাতালে মৃত্যু বরণ করেন। শ্রীহরিকে তার মেয়ের কবরের পাশে সমাহিত করা হয়।
রুবিনা দিলাইক

রুবিনা দিলাইক হলেন একজন ভারতীয় অভিনেত্রী। তিনি ছোটি বাহু নাটকে প্রধান চরিত্র "রাধিকা"-এ অভিনয় করার মাধ্যমে পরিচিতি লাভ করেন, একই সাথে তিনি উক্ত নাটকের আরেকটি সংস্করণ ছোটি বাহু ২-এও একই চরিত্রে অভিনয় করেন। ব্রিটেনের ইস্টার্ন আই পত্রিকায় তিনি এশিয়ার ৫০ আকর্ষণীয় নারীর মধ্যে ২৬ নম্বর স্থান অধিকার করেন। বর্তমানে তিনি শক্তি - অস্তিত্ব কে এহসাস কি (হিন্দি: शक्ति - अस्तित्व के एहसास की) নাটকে প্রধান চরিত্রে অভিনয় করছেন।
তিনি সনি চ্যানেলে প্রচারিত সাস বিনা সাসুরাল নাটকে সিমরান "স্মাইলি" গিল চরিত্রে অভিনয় করেছেন। সেই সাথে তিনি "পুনার ভিভাহ - এক নেইই উম্মিদ" নাটকে "দিভয়া" চরিত্রে অভিনয় করেছেন। তিনি লাইফ ওকেতে প্রচারিত দেভো কে দেভ... মাহাদেভ নাটকে "সিতা"র এবং সাব টিভি চ্যানেলে প্রচারিত জিনি অর জুজু নাটকে "জিনি"র চরিত্রে অভিনয় করেছেন। তিনি "নাচলে ভে উইথ সারোজ খান"-এ অংশগ্রহণ করেছেন।
নেহা পেন্ডসে

নেহা পেন্ডসে (জন্ম: ২৯ নভেম্বর ১৯৮৪) হলেন একজন ভারতীয় চলচ্চিত্র এবং টেলিভিশন অভিনেত্রী। জি মারাঠির "ভাগ্যলক্ষ্মী"র মাধ্যমে তিনি পরিচিতি লাভ করেন। তিনি মারাঠি, তামিল, তেলুগু, মালয়ালম, কন্নড় এবং হিন্দি ভাষার চলচ্চিত্রে অভিনয় করেছেন। তিনি লাইফ ওকেতে প্রচারিত মে আই কাম ইন ম্যাডাম? নাটকে অভিনয় করেছেন।
উইলিয়াম আমহার্স্ট

ইউলিয়াম পিট আমহার্স্ট, ১ম আমহার্স্ট, রয়েল গুলফিক অর্ডার (জিসিএইচ), মহামান্য প্রিভি কাউন্সিল (পিসি), (১৪ জানুয়ারি ১৭৭৩ থেকে ১৩ মার্চ ১৮৫৭) একজন ব্রিটিশ কূটনৈতিক এবং উপনিবেশ প্রশাসক। তিনি ১৮২৩ থেকে ১৮২৮ পর্যন্ত ব্রিটিশ ভারতের গভর্ণর জেনারেল ছিলেন।
বাথ, সমারসেটে জন্ম। পিতার নাম উইলিয়াম আমহার্স্ট (একজন ব্রিটিশ সেনা কর্মকর্তা) মাতার নাম এলিজাবেথ। তিনি ছিলেন জেফরি আমহার্স্ট, ১ম ব্যারন আমহার্স্ট এর ভাতুপেষ্পৗত্র। ১৭৯৭ সালে তিনি তার পিতামহের পদবীর উত্তরাধিকারী হন। তিনি ওয়েস্ট মিনিস্টার স্কুল এবং ক্রাইস্ট চার্চ, অক্সফোর্ডে শিক্ষা লাভ করেন।
১ে৮১৬ সালে উইলিয়াম আমহার্স্ট চীনের রাজদরবারে কীন রাজবংশ বিশেষ রাষ্ট্রদূত হিসাবে নিয়োজিত হন। তার এই নিয়োগের উদ্দেশ্য ছিল চীন ও গ্রেট ব্রিটেনের মধ্যে বাণিজ্যিক সম্পর্কের উন্নয়ন করা। কিন্তু মর্যাদা হানীকর এক প্রথা পালনে সম্মত না হবার কারণে তিনি চৈনিক সম্রাটের দরবারে প্রবেশ করতে পারেননি। চীন থেকে ফিরে যাবার পথে কোরিয়ার উপকূলে তার জাহাজডুবি হয়। তবে তিনি ও তার সঙ্গীরা প্রানে রক্ষা পান।
আগস্ট ১৮২৩ থেকে ফেব্রুয়ারি ১৮২৮ সাল পর্যন্ত তিনি ভারতের গভর্নর জেনারেল হিসাবে দায়িত্ব পালন করেন। তার শাসনামলের প্রধান ঘটনা হল ১৮২৪ সালে সংগঠিত প্রথম বার্মা যুদ্ধ। এই যুদ্ধের ফলে আসাম, আরাকান এবং তানিনথারি এলাকা ব্রিটিশ সম্রাজ্যের অন্তর্ভুক্ত হয়।
এক কাপ চা

এক কাপ চা ২০১৪ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন নঈম ইমতিয়াজ নেয়ামুল। কাহিনী, চিত্রনাট্য ও সংলাপ লিখেছেন কলকাতার প্রখ্যাত চিত্রপরিচালক বাসু চ্যাটার্জি। নুজহাত ফিল্মসের ব্যানারে ছায়াছবিটি প্রযোজনা করেছেন চিত্রনায়ক ফেরদৌস আহমেদ। এটি তার প্রযোজিত প্রথম চলচ্চিত্র। একজন কলেজ শিক্ষক ও কলেজের লাইব্রেরিয়ানের মধ্যকার প্রেমের গল্প এক কাপ চা। এতে প্রধান দুটি চরিত্রে অভিনয় করেছেন ফেরদৌস আহমেদ ও মৌসুমী। এছাড়া একটি বিশেষ চরিত্রে অভিনয় করেছেন কলকাতার ঋতুপর্ণা সেনগুপ্ত। ডাক্তার চরিত্রে একটি বিশেষ ভূমিকায় ছিলেন হুমায়ুন ফরীদি। এটি তার অভিনীত শেষ চলচ্চিত্র। জাতীয় চলচ্চিত্র পুরস্কার প্রাপ্ত অভিনেতা আলমগীর ও তার মেয়ে আঁখি আলমগীর ভাত দে-এ অভিনয় করার দীর্ঘ ৩০ বছর পর আবার একই ছায়াছবিতে অভিনয় করেন। চলচ্চিত্রটি জনপ্রিয় কথাসাহিত্যিক হুমায়ূন আহমেদ, অভিনেতা হুমায়ুন ফরীদি ও অমল বোস-এর স্মৃতিতে উৎসর্গ করা হয়। এই চলচ্চিত্রে অভিনয় করে ফেরদৌস আহমেদ ৩৯ তম জাতীয় চলচ্চিত্র পুরস্কারে শ্রেষ্ঠ অভিনেতার পুরস্কার অর্জন করেন। এছাড়া মৌসুমী ১৭তম মেরিল-প্রথম আলো পুরস্কার-এ শ্রেষ্ঠ চলচ্চিত্র অভিনয়শিল্পী হিসেবে সমালোচক পুরস্কার লাভ করেন এবং তারকা জরিপ শাখায় মনোনীত হন।
কলেজ শিক্ষক শফিক পছন্দ করে লাইব্রেরিয়ান দীপাকে। স্বপ্ন দেখে দীপাকে ধুমধাম করে বিয়ে করছে। কিন্তু কিছুতেই সে দীপাকে তার মনের কথা বলতে পারে না। সে প্রতিদিনই দীপার টেবিলে ফুল রেখে আসে। কিন্তু দীপা তা না জানায় ডাস্টবিনে ফেলে দেয়। বই নেওয়ার মিথ্যা ছুতায় সে লাইব্রেরিতে দীপাকে দেখতে আসে এবং তাকে তার ভালোবাসার কথা বলতে চায়। কিন্তু বিভিন্ন কারণে তা হয়ে ওঠে না। একদিন সে সাহস নিয়ে দীপাকে বলতে আসে। কিন্তু এবারও ব্যর্থ হয়। তবে নিমন্ত্রণ পায় তার বাড়িতে "এক কাপ চা" পান করার। নির্দিষ্ট দিনে ফুল হাতে নিয়ে সে পৌঁছায় দীপার বাসায়। কিন্তু দীপা যে বাসায় পেয়িং গেস্ট হিসেবে থাকে সে বাসার বাড়িওয়ালা মিঃ গোমেজের ছেলে গুরুতর অসুস্থ থাকায় তার চা পান করা হয় না। বরং দীপা তাকে গোমেজের ছেলেকে বাঁচানোর জন্য প্রয়োজনীয় ইঞ্জেকশন আনতে পাঠায়। সেই ইঞ্জেকশন আনতে গিয়ে শফিক সম্মুখীন হয় বিভিন্ন সমস্যার।
এক কাপ চা ছায়াছবির মহরত অনুষ্ঠিত হয় রাজউক কলেজে। মহরত উদ্বোধন করেন অভিনেতা আফজাল হোসেন ও হুমায়ুন ফরীদি। ২০১০ সালে ১৫ অক্টোবর ছায়াছবিটির শ্যুটিং শুরু হয়। প্রায় দেড় বছর সময় নিয়ে ২০১২ সালের ৩ জুন ছায়াছবিটির শ্যুটিং শেষ হয়।
২০১২ সালের ১৫ জুন প্রযোজক ফেরদৌস আহমেদ ও পরিচালক নঈম ইমতিয়াজ নেয়ামুল ভারতের চেন্নাইয়ে যান ছায়াছবিটির শব্দ সংযোজন, মুদ্রণ ও পরিস্ফুটনের জন্য। প্রযোজক ফেরদৌস আহমেদ তার প্রথম চলচ্চিত্রে পরিষ্কার চিত্রায়ন আনার জন্য যথাসম্ভব কাজ করেন। কিন্তু ডাবিং ও আনুষঙ্গিক কিছু কাজ শেষ করতে আরও দুই বছর সময় লেগে যায়। অবশেষে ২০১৪ সালের ১১ সেপ্টেম্বর বাংলাদেশ চলচ্চিত্র সেন্সর বোর্ড থেকে বিনা কর্তনে ছাড়পত্র লাভ করে।
এক কাপ চা ছায়াছবিটি বাংলাদেশে মুক্তি পায় ২০১৪ সালের ২৮ নভেম্বর।
এক কাপ চা ছায়াছবিটির সঙ্গীত পরিচালনা করেছেন নচিকেতা চক্রবর্তী, আইয়ুব বাচ্চু ও ফুয়াদ আল মুক্তাদির। আবহ সঙ্গীত পরিচালনা করেছেন ইমন সাহা। গীত রচনা করেছেন বাংলাদেশের কবির বকুল, মারজুক রাসেল ও জাহিদ আকবর এবং কলকাতার নচিকেতা চক্রবর্তী ও প্রিয় চট্টোপাধ্যায়। এছাড়া "লিলুয়া বাতাস" গানটি লিখেছেন হুমায়ূন আহমেদ। মৃত্যুর আগে এটি তার লেখা শেষ গান। গানে কণ্ঠ দিয়েছেন এন্ড্রু কিশোর, রুনা লায়লা, নচিকেতা চক্রবর্তী, আইয়ুব বাচ্চু, কুমার বিশ্বজিৎ ও আঁখি আলমগীর। গানের অ্যালবামের মোড়ক ডিজাইন করেন আফজাল হোসেন।
জাতীয় চলচ্চিত্র পুরস্কার
মেরিল-প্রথম আলো পুরস্কার
শিবলী সাদিক

মোঃ শিবলী সাদিক একজন বাংলাদেশী রাজনীতিবিদ ও দিনাজপুর-৬ আসনের সাবেক সংসদ সদস্য।
শিবলী সাদিক দিনাজপুরের ৬ আসনের সাবেক সাংসদ মোঃ মোস্তাফিজুর রহমান ফিজুর পুত্র।
তিনি ১৯৯৮ সালে আফতাবগঞ্জ বি ইউ উচ্চ বিদ্যালয় থেকে মাধ্যমিক পরীক্ষায় অংশগ্রহণ করেন। এরপর ঢাকা আইডিয়াল স্কুল এ ভর্তি হন উচ্চ মাধ্যমিক পড়াশোনার জন্য। কিন্তু তিনি উচ্চ মাধ্যমিক সহ পরবর্তি পড়াশোনা সম্পন্ন করেন দিনাজপুর আদর্শ কলেজ থেকে।
তিনি ২০১৪ সালের দশম, ২০১৮ সালের একাদশ ও ২০২৪ সালে দ্বাদশ জাতীয় সংসদ নির্বাচনে দিনাজপুর-৬ থেকে সংসদ সদস্য নির্বাচিত হন। জাতীয় সংসদ নির্বাচনে প্রতিদ্বন্দ্বীতা করার আগে তিনি উপজেলা চেয়ারম্যান ছিলেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
শিবলী সাদিক বাংলাদেশের বিখ্যাত কণ্ঠশিল্পী সালমা আক্তারকে বিয়ে করেন। তাদের একটি মেয়ে সন্তান আছে। ২০১৬ সালে শিবলী সাদিক ও সালমা আক্তারের বিচ্ছেদ হয়। ২০১৯ সালে তিনি ২য় বিবাহ বন্ধনে আবদ্ধ হন।
২০২২ সালে শিবলী সাদিক ও তার চাচা, স্বপ্নপুরীর স্বত্বাধিকারী, দেলোয়ার হোসেনের বিরুদ্ধে সাঁওতালদের জমি দখলের অভিযোগ অভিযোগ ওঠে। সাঁওতাল জনগোষ্ঠীর কয়েকজন ব্যক্তি সংবাদ সম্মেলন করে এমপি ও তার চাচার বিরুদ্ধে জাল-জালিয়াতি ও প্রতারণার মাধ্যমে জমি-জমা কেড়ে নেয়া ও জমি ফিরে পেতে চাওয়ায় হত্যার হুমকি দেয়ার অভিযোগ তোলেন। শিবলী সাদিক ও তার চাচার জমি দখলের প্রতিবাদে মানববন্ধন করে সাঁওতালরা। পরবর্তীতে জাতীয় প্রেসক্লাবে ‘সাঁওতালদের জমি ও জীবনরক্ষা আন্দোলন’ সংবাদ সম্মেলন করে শিবলী সাদিকের বিরুদ্ধে জমি দখলের অভিযোগ করে। তবে শিবলী সাদিক জমি দখলের অভিযোগ অস্বীকার করেন।
হযরত আলী (বীর প্রতীক)

হযরত আলী (জন্ম: ১৯৪৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
হযরত আলী'র জন্ম মুন্সীগঞ্জ জেলার গজারিয়া উপজেলার বাউশিয়া ইউনিয়নের বাউশিয়া গ্রামে। তার বাবার নাম নজরুল ইসলাম এবং মায়ের নাম হাসেবান বিবি। তার স্ত্রীর নাম বেগম নূরজাহান। এ দম্পতির চার ছেলে। 
হযরত আলী ১৯৭১ সালে পাকিস্তানি সেনাবাহিনীর প্রথম ইস্ট বেঙ্গল রেজিমেন্টে কর্মরত ছিলেন। সে সময়ে এই রেজিমেন্টের অবস্থান ছিল যশোর সেনানিবাসে। ৩০ মার্চ পাকিস্তানি সেনাবাহিনীর ২৫ বালুচ এবং ২২ এফএফ রেজিমেন্ট তাদের আক্রমণ করে। তখন তারা প্রতিরোধের চেষ্টা করে ব্যর্থ হন। তারা সেনানিবাস থেকে বেরিয়ে চৌগাছায় সমবেত হন। এরপর ক্যাপ্টেন হাফিজের নেতৃত্বে মুক্তিযুদ্ধে যোগ দেন।
হযরত আলী লালমনিরহাট জেলার পাটগ্রাম, জামালপুর জেলার বকশিগঞ্জ উপজেলার কামালপুরসহ আরও কয়েকটি স্থানে যুদ্ধ করেছেন। তিনি মূলত মেশিনগান চালাতেন। মুক্তিযুদ্ধের অন্যতম এক ঘটনা সিলেট জেলার কানাইঘাটের যুদ্ধ। জৈন্তাপুর-জকিগঞ্জ সংযোগ সড়কে সুরমা নদীর তীরেএ উপজেলা সদরের অবস্থান। সীমান্তের নিকটবর্তী হওয়ায় মুক্তিবাহিনী ও পাকিস্তানি বাহিনী উভয়ের কাছেই কানাইঘাট ছিল সামরিক দিক থেকে গুরুত্বপূর্ণ।এ যুদ্ধে হযরত আলী অংশ নেন। তিনি প্রথম ইস্ট বেঙ্গল রেজিমেন্টের সৈনিক ছিলেন। ১৯৭১ সালের ২২ নভেম্বর থেকে ৪ ডিসেম্বর পর্যন্ত কানাইঘাটে যুদ্ধ হয়। এখানে ছিল পাকিস্তানি বাহিনীর ৩১ পাঞ্জাব রেজিমেন্টের আলফা কোম্পানি, পাকিস্তানি স্কাউটস দলের এক প্লাটুন মিলিশিয়া এবং তাদের সহযোগী বেশ কিছু রাজাকার। ২২ নভেম্বর জেড ফোর্সের অধীন প্রথম ইস্ট বেঙ্গল রেজিমেন্ট ও গণবাহিনীর মুক্তিযোদ্ধাদের সমন্বয়ে গড়া মুক্তিবাহিনী কানাইঘাট-সংলগ্ন গৌরীপুরে পৌঁছে। তখন পাকিস্তানি বাহিনী তাদের ডিফেন্স ছেড়ে এগিয়ে এসে মুক্তিযোদ্ধাদের ঘেরাও করে। এরপর তুমুল যুদ্ধ শুরু হয়। কয়েক দিন ধরে এখানে যুদ্ধ চলে। পাকিস্তানি বাহিনী প্রচণ্ড প্রতিরোধ করেও শেষ পর্যন্ত পরাজিত হয়। কানাইঘাটের যুদ্ধে হযরত আলী যথেষ্ট সাহস, দক্ষতা ও রণকৌশল প্রদর্শন করেন। এই যুদ্ধে মুক্তিবাহিনীর পক্ষে ১১ জন শহীদ এবং হযরত আলীসহ ২০ জন আহত হন। অন্যদিকে পাকিস্তানিদের পক্ষে ৫০ জন নিহত, ২০ জন আহত এবং ২৫ জন আত্মসমর্পণ করে। কানাইঘাট মুক্ত হওয়ায় মিত্রবাহিনীর সিলেটের দিকে চূড়ান্ত অভিযান পরিচালনা করা সহজ হয়।
আলমাজ আয়ানা

আলমাজ আয়ানা এবা (; জন্ম: ২১ নভেম্বর, ১৯৯১) বেনিশাঙ্গাল-গুমুজ অঞ্চলে জন্মগ্রহণকারী বিশিষ্ট ইথিওপীয় প্রমিলা দূরপাল্লার দৌড়বিদ। ৩০০০ মিটার, ৫০০০ মিটার ও ১০,০০০ মিটার বিভাগের দৌড়ে অংশ নিয়ে থাকেন আলমাজ আয়ানা। ২০১৬ সালের রিও অলিম্পিকে ১০০০০ মিটারে নতুন বিশ্বরেকর্ড গড়ার মাধ্যমে স্বর্ণপদক লাভ করেন। এরফলে ১৯৯৩ সালের পূর্বতন রেকর্ড ভেঙ্গে যায়।
রাশিয়ার মস্কোয় অনুষ্ঠিত ২০১৩ সালের বিশ্ব চ্যাম্পিয়নশীপের ৫০০০ মিটার বিভাগে ব্রোঞ্জপদক লাভ করেছিলেন। এরপর বেইজিংয়ে একই বিষয়ে জেঞ্জেবি দিবাবাকে পরাজিত করেন।
মারাকেচে অনুষ্ঠিত ২০১৪ সালের আফ্রিকান চ্যাম্পিয়নশীপে প্রথমবারের মতো বড়দের ৫০০০ মিটারে অংশ নিয়ে শিরোপা পান। জেঞ্জেবি দিবাবাকে হারান তিনি ১৫:৩২.৭২ সময় নিয়ে যা চ্যাম্পিয়নশীপ রেকর্ডবিশেষ। একমাস পর একই স্টেডিয়ামে অনুষ্ঠিত ২০১৪ সালের আইএএএফ মহাদেশীয় কাপে আফ্রিকার প্রতিনিধিত্ব করে ২৪ সেকেন্ডের ব্যবধানে জয়ী হন আয়ানা।
২০১৫ সালে সাংহাইয়ে অনুষ্ঠিত আইএএএফ ডায়মন্ড লীগে ৫০০০ মিটারে ১৪:১৪.৩২ সময় নিয়ে নিজস্ব রেকর্ড গড়েন। তার পূর্বতন সেরা ১৪:২৫.৮৪ সময় ২০১৩ সালে প্যারিসে গড়েছিলেন। ফলশ্রুতিতে এ বিষয়ের ইতিহাসে বিশ্বরেকর্ডের অধিকারীনি স্বদেশী তিরুনেশ দিবাবা ও মেসেরেত ডিফারের পর তৃতীয় সেরা প্রমিলা দৌড়বিদের ভূমিকায় অবতীর্ণ হন।
রোমে অনুষ্ঠিত আইএএএফ গোল্ডেন গালায় প্রতিদ্বন্দ্বিতা করেন। ২ জুন তারিখে ৫০০০ মিটারে তিনি সময় নেন ১৪:১২.৫৮। এরফলে তিরুনেশ দিবাবার ১৪:১১.১৫ সময়ের গড়া বিশ্বরেকর্ডের পর দ্বিতীয় সেরা হন।
২০১৬ সালের গ্রীষ্মকালীন অলিম্পিকে ইথিওপিয়া দলের অন্যতম সদস্য ছিলেন তিনি। চূড়ান্ত পর্বে এ ক্রীড়ার ইতিহাসে দ্রুততম সময়ের রেকর্ড গড়েন তিনি। ২৩ বছর পূর্বেকার চীনা ক্রীড়াবিদ ওয়াং জুনজিয়ার গড়া বিশ্বরেকর্ড ১৪ সেকেন্ডের ব্যবধানে নিজের করে নেন। অথচ, এরপূর্বে অন্য সকল ক্রীড়াবিদই ওয়াংয়ের রেকর্ডের ২২ সেকেন্ডের বাইরে ছিলেন। আলমাজ ২৯:১৭.৪৫ সময় নেন। ৫০০০ মিটারে ইতোমধ্যে বিশ্বচ্যাম্পিয়নধারী হিসেবে প্রথমবারের মতো বড়দের আসরে দৌড়ান। এরপূর্বে তিনি এ বিষয়ে একবারমাত্র অংশ নিয়েছেন। জুনে ইথিওপীয় অলিম্পিক বাছাইয়ে ৩০:০৭ সময় নিয়ে অভিষেকে তিরুনেশকে পরাজিত করেন। সতীর্থ প্রতিযোগীরা জানিয়েছেন যে, প্রতিযোগিতার পূর্বে তিনি কাশিতে আক্রান্ত হন ও শরীর ভালো ছিল না। এরপর সংবাদ সম্মেলনে প্রচণ্ড পরিশ্রমের ফসল হিসেবে তার এ বিজয়কে উল্লেখ করেন।